5000 tilskuerer er på plads i en totalt udsolgt Sparekassen Danmark Arena i Gigantium, når Aalborg Håndbold i aften spiller sidste puljekamp i Champions League. Aalborg Håndbold er inden aftenens kamp mod det Kroatiske hold fra HC PPD Zagreb sikker på at gå videre til kvartfinalerne. Spørgsmålet er bare, om Aalborg Håndbold skal være nummer et eller to i puljen. Vinder Aalborg Håndbold, bliver holdet nummer et og vil på papiret få en “ nemmere” modstander i kvartfinalerne, der spilles i maj. Kampen fløjtes i gang klokken 18.45 og kan ses direkte på TV3 sport. TV2 Nord sender interview og højdepunkter klokken 22.00 i aften.
5000 tilskuere er klar til at heppe på Aalborg Håndbold i Champions League-kampen mod PPD Zagreb, hvor det for Aalborg-spillerne gælder om at blive nummer et i puljen.